Nu kan du lease en Hyundai Kona for 1.495 pr. måned

Hyundai har sænket leasingprisen på Hyundai Kona Electric, som nu kan privatleases fra 1.495 kroner om måneden. Tilbuddet gælder for biler, der indregistreres senest den 31. december 2025, og gives i samarbejde med Hyundai Finans.

Der kan vælges mellem tre udbetalinger på 14.995, 29.995 eller 49.995 kroner. Leasingaftalen løber i 36 måneder og inkluderer service, levering og lakering. Ekstra kilometer kan tilkøbes for 300 kroner pr. måned pr. 5.000 km.

To batteristørrelser og flere udstyrsvarianter

Hyundai Kona fås med to batteristørrelser. Standard Range har et 48 kWh-batteri og en rækkevidde på op til 377 km, mens Long Range med 65,4 kWh-batteri kører op til 513 km. Standard Range tilbydes i Essentiel-udgaven, mens Long Range fås i Essentiel, Advanced, Ultimate og N Line.

Ved en udbetaling på 49.995 kroner koster Standard Range 1.495 kroner om måneden, mens Long Range starter ved 1.695 kroner.

Højt udstyrsniveau allerede fra basismodellen

Essentiel-versionen af Hyundai Kona har blandt andet digital instrumentering, touchskærm, klimaanlæg, Bluelink, adaptiv fartpilot, trådløs Apple CarPlay, bakkamera og LED-forlygter. Sikkerhedssystemerne omfatter automatisk nødbremse, aktiv vognbaneassistent, motorvejsassistent og skiltegenkendelse.

Se vores første tur i Hyundai Kona Electric.

Advanced tilføjer blandt andet LED-belysning med projektørlinse, opvarmet ladeport, trådløs opladning af smartphone og dellædersæder, mens Ultimate-versionen supplerer med 360 graders kamera, BOSE-lydanlæg, elektrisk bagklap og Head-up display.

Priseksempler ved udbetaling på 49.995 kroner

Standard Range Essentiel: 1.495 kr./mdr.

Long Range Essentiel: 1.695 kr./mdr.

Long Range Advanced: 1.995 kr./mdr.

Long Range Ultimate: 2.195 kr./mdr.

Long Range N Line: 2.395 kr./mdr.

Tilbud frem til årets udgang

Tilbuddene på leasing af Hyundai Kona gælder for indregistrering senest 31. december 2025 eller så længe lager haves. Hyundai oplyser, at priser og specifikationer kan ændres. Du kan finde tilbuddet her.

Nu kan du lease en Hyundai Kona for 1.495 pr. måned